रोमांटिक फिल्में बनाने वाले यश चोपडा का आज 80 वां जन्मदिन है। साथ ही शाहरुख के लिये भी आज का दिन काफी खास है। यशराज बैनर ने शाहरुख को उनके कैरियर में कई हिट फिल्में दी हैं। शाहरुख की यश चोपडा के साथ 1993 में रिलीज हुयी पहली फिल्म डर थी जो काफी हिट रही। इसके बाद शाहरुख ने यश चोपडा के साथ कई फिल्मे की जो काफी हिट रहीं है। जिनमें दिलवाले दुल्हनिया ले जाएंगे (1995) दिल तो पागल है(1997) मोहब्बतें (2000) वीर ज़ारा (2004) और रब ने बना दी जोड़ी (2008) शामिल हैं। अब शाहरुख फिर से यश चोपडा की फिल्म 'जब तक है जान'में काम कर रहे हैं।